Убрзо после проглашења СРЈ се суочила са великим тешкоћама. На почетку грађанског рата у БиХ у Сарајеву један инцидент у коме је погинуло 16 лица довео је до осуде СРЈ у Савету Безбедности УН. Резолуцијом 757 30. маја 1992. године, Савет безбедности УН увео је потпуни ембарго на размену са СРЈ, која је кажњена као главни кривац за грађански рат у БиХ. Због Резолуције 757 СРЈ је трпела велике штете, а у њој су склониште нашле и стотине хиљада Срба из ратом захваћених подручја.